 ممبئي (ويب ڊيسڪ) ڀارتي ڊرامن جي ادڪارا سيجل شرما ذاتي مسئلن کان تنگ ٿي آپگهات ڪري ڇڏيو. مشهور اداڪارا سيجل شرما مبينه طور تي پنهنجي گهر اندر پکي ۾ رسو ٻڌي ڦاهو کائي زندگي جو ڏيئو اجهائي ڇڏيو. پوليس جو چوڻ آهي ته اداڪارا جي لاش سندس ڪرائي جي فليٽ مان ملي آهي جنهن جو اطلاع اداڪارا جي دوستن ڏنو، سيجل کي فوري طور اسپتال منتقل ڪيو ويو جتي ڊاڪٽرن پاران اداڪارا جي موت جي تصديق ڪئي وئي. پوليس جو وڌيڪ چوڻ هو ته اداڪارا جي آپگهات واري جاءِ تي هڪ خط مليو آهي جنهن ۾ هن آپگهات جو سبب ٻڌائيندي لکيو آهي ته هن هي قدم پنهنجي ذاتي مسئلن سبب کنيو آهي. ضروري ڪارروائي ڪرڻ بعد اداڪارا جي لاش کي وارثن حوالي ڪيو ويو ۽ ڪيس داخل ڪري واقعي جي جاچ به شروع ڪئي وئي. اداڪارا سيجل شرما ڪجهه سال اڳ ڀارتي رياست راجسٿان جي شور اودي پور مان روشن مستقبل جي تلاش ۾ ممبئي آئي هئي ۽ هوءَ ڪيترن ئي ڊرامن ۾ اداڪاري ڪري چڪي آهي.